Haddan ortiq injiqlik: Mashhurlarning xizmatchilariga bo‘lgan noodatiy munosabatlari (foto)

Yulduzlar bilan ishlash ba’zida chidab bo‘lmas darajada qiyin ekanligini quyidagi ma’lumotlardan ham bilib olish mumkin.
Beyonse

Eng mashhur juftliklaridan biri Beyonse va Jey-Z’ning qizi Blu Ayvining shaxsiy oshpazi, stilisti, tansoqchisi va hatto ponisi bor. Go‘dakligida unga ikki enaga qaragan. Ulardan birining vazifasi bolani faqat onasi aytgan qo‘shiq bilan tinchlantirish edi. Shuning uchun enaga nafaqat qo‘shiq so‘zlarini yodlagan, balki xonandaning barcha harakatlarini takrorlashga va chaqaloqning har bir talabiga binoan kuniga besh marta bu qo‘shiqni aytib berishga majbur bo‘lgan.
Aleksandr Malinin

Mashhur qo‘shiqchining enaga uchun qat’iy talablari bor: u sochlari och rangda va 44 o‘lchamdan oshmaydigan ozg‘in bo‘lishi kerak. Bolalarga yaqinlashishdan oldin dushga tushib, keyin xalat va niqob kiyishi shart.
Sharliz Teron

Maftunkor Sharliz esa xizmatkorlariga unga qarashga va gaplashishga umuman ruxsat bermaydi. Xizmatkor polga qaragan holda barcha savollarini yozma ravishda bekasiga beradi. Savollar uchun maxsus jurnal tuzilgan: agar biror narsani aniqlashtirish kerak bo‘lsa, eslatma qoldirib, javobini kutish lozim.
Shon Penn

Sharliz Teronning sobiq sevgilisi ham og‘ir xarakterga ega. Bir marta aktyor qayiqda baliq tutayotganda yordamchisi ko‘rfazning o‘rtasiga sigaret qutisi solingan paket bilan suzishga majbur bo‘lgan. Chunki aktyor o‘sha payt chekishni xohlab qolgan.
Naomi Kempbell

Taniqli model xizmatkorining boshiga telefon go‘shagi bilan urgani ko‘plab muhokamalarga sabab bo‘lgan. Ammo u bu bilan tinchimagan. Bir muncha vaqt o‘tgach u aeroport xodimining yuzini tirnab, haydovchisini tepib yuborgan. Buning uchun u bir necha million dollar to‘lashga majbur bo‘lgan.
Britni Spirs

Britnining sobiq xizmatkori ishdan bo‘shatilgani uchun qasos olib, yulduz kattalar uchun o‘yinchoqlar yig‘ishi, burger va kartoshkasiz yashay olmasligi haqida gapirib bergan.
Megan Foks

Megan esa uy xizmatchisining so‘zlariga ko'ra, sochlarini bir necha hafta yuvmasligi mumkin.
Jonni Depp

Mashhur aktyorning yordamchilari ham yulduzning odatlaridan mamnun emas. Ishdan bo‘shatilgandan so‘ng ular Joni 10 kun davomida bir xil kiyimda yurishi mumkinligi, boshqalar esa uning yoqimsiz hidiga chidashlari kerakligini aytib berishgan.
Madonna

Madonnaning xizmatkorlari esa uyqu nimaligini bilmaydi. Ular har kuni kechasi xonandaga taxminan 6 marta bir shisha toza suv olib kelishi kerak.
Ledi Gaga

Pop-yulduzning sobiq shaxsiy xizmatkori sudda xonanda unga to‘shagini isitishni, televizorni boshqa kanalga olishni va hojatxonani yuvishni buyurgani uchun bir necha million dollar jarima to‘lashga majbur qilgan.